Ekhvan henkilöstöjohtajan haku etenee – kuusi valittu jatkoon

Etelä-Karjalan hyvinvointialueen (Ekhva) henkilöstöjohtajan haussa on valittu jatkoon kuusi hakijaa. Henkilöarviointeihin on kutsuttu seuraavat hakijat: Irene Holmberg, Markku Hämäläinen, Tony Kilponen, Tiina Laine, Pirjo Manninen ja Petri Parjanen.

Henkilöarviointien jälkeen hakijat haastatellaan.

-Tavoitteena on, että saamme tehtyä valinnan heinäkuussa, hyvinvointialuejohtaja Sally Leskinen toteaa.

Hakijoita oli alun perin kaiken kaikkiaan 29. Heistä Nina Holopainen on perunut hakemuksensa.