Ekhvan henkilöstöjohtajaksi valittiin Tiina Laine

Etelä-Karjalan hyvinvointialueen (Ekhva) uudeksi henkilöstöjohtajaksi on valittu kauppatieteen maisteri Tiina Laine.

Hän työskentelee tällä hetkellä henkilöstöjohtamisen tehtävissä IONCOR Oy:ssä.

– Toivotamme Tiinan meille lämpimästi tervetulleeksi. Hänellä on pitkän linjan kokemusta strategisesta HR-johtamisesta ja vahvaa näkemystä organisaatiokulttuurin kehittämisestä. On iso ilo saada Tiina mukaan remmiin, hyvinvointialuejohtaja Sally Leskinen sanoo.

Tällä hetkellä Salossa asuva Laine aloittaa Ekhvalla syys-lokakuussa.

-Olen iloinen ja kiitollinen tästä luottamuksesta. Odotan innolla, että pääsen tutustumaan työkavereihin, oppimaan organisaatiosta ja rakentamaan yhdessä Ekhvasta entistäkin parempaa työpaikkaa. On inspiroivaa tulla mukaan organisaatioon, joka haluaa olla edelläkävijä ja kehittää organisaatiokulttuuriaan ihmiset edellä. Haluan osaltani olla vahvistamassa tätä kehitystä., Laine kommentoi valintaansa.

Henkilöstöjohtaja on osa johtoryhmää ja johtoryhmän jäsenenä osallistuu strategia-, toimielin- ja talousvalmisteluun sekä toimeenpanoon.

Virka avautui, kun aiempi henkilöstöjohtaja irtisanoutui.

Kesäkuussa päättyneeseen henkilöstöjohtajan hakuun osallistui 29 henkilöä, joista henkilöarviointeihin ja haastatteluihin kutsuttiin kuusi. Ekhva valitsi hakuprosessissa varasijalle kauppatieteenmaisteri Tony Kilposen Lahdesta.

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418

Kauppatieteenmaisteri Tiina Laine.